**РЕФЕРЕНТНА ЛИСТА ПОСЛОВА**

**ЗА АНГАЖОВАЊЕ ЛИЦА ЗА ОБАВЉАЊЕ ПРИВРЕМЕНИХ И ПОВРЕМЕНИХ ПОСЛОВА У**

**МИНИСТАРСТВУ КУЛТУРЕ**

**СЕКТОР ЗА МЕЂУНАРОДНЕ ОДНОСЕ И ЕВРОПСКЕ ИНТЕГРАЦИЈЕ У ОБЛАСТИ КУЛТУРЕ**

**(Листа бр. 1)**

|  |  |  |
| --- | --- | --- |
| **1.** | **Опис посла** | 1.Рад на прикупљању елемената и изради пратеће документације у оквиру међународне билатералне културне размене; припрема елемената програма у области културе за реализацију у иностранству у 2025. години; послови у оквиру припреме дела документације за међународне састанке и техничка подршка; припрема и организација међународних скупова (укључујући и онлајн формат); учешће у остваривању циљева билатералне сарадње и комуникација са страним дипломатским представништвима у Републици Србији, комуникација са дипломатско-конзуларним представништвима Републике Србије у иностранству; рад на мапирању и припреми елемената нацрта програма међународне билатералне сарадње са израдом пратеће документације; као и остали послови по налогу начелника Одељења за међународну сарадњу и европске интеграције.  2.Административни послови у вези са Сектором; спровођење јавног конкурса за суфинансирање програма и пројеката међународне сарадње у области културе и уметности у 2025. години; спровођење јавног конкурса за суфинансирање мобилности уметника и професионалаца  у области културе и уметности у 2025. години;припрема документације за плаћање корисницима средстава и комуникација са корисницима; прикупљање и ажурирање информација по делатностима /областима културе, у оквиру међународне билатералне сарадње; прикупљање података, обрађивање информација и састављање различитих извештаја за потребе Сектора, Министарства и других надлежних органа; ажурирање и архивирање обрађених предмета; остали послови по налогу начелника Одељења за међународну сарадњу и европске интеграције.  3. Спровођење процедура и праћење реализације договорених активности и програма међународне културне сарадње и размене у области савремене продукције и културног наслеђа; координација са републичким установама културе; прикупљање предлога и класификација активности за израду годишњих планова рада установа културе у оквиру међународне сарадње за 2025. годину; учешће у остваривању међуресорне сарадње (МСП, ТОС, МУСТ, итд.) и рад на реализацији пројеката од заједничког интереса; остали послови по налогу начелника Одељења за међународну сарадњу и европске интеграције у области културе. |
| **2.** | **Потребна стручна спрема, потребно радно искуство** | Висока стручна спрема;  4 године радног искуства на описаним пословима |
| **3.** | **Вештине** | Дигитална писменост; |
| **4.** | **Додатна знања** | Страни језик - знање енглеског и још једног страног језика |